Tolong jelaskan mengenai Sejarah dari Big Bang (kumpulan muzik) dalam bahasa melayu

2000-2007: Pembentukan dan kemunculan sulung

Sebelum kumpulan muzik ini memulakan penampilan sulung mereka, beberapa orang ahli dalam kumpulan ini telah terdedah kepada industri hiburan terlebih dahulu. G-Dragon dan Taeyang merupakan orang pertama untuk menerima latihan di YG Entertainment sejak mereka berumur 12 tahun lagi dan mereka berdua ketika itu dikenali sebagai GD dan YB. Mereka berdua pernah melancarkan dua buah runut lagu bersama dan salah satu daripadanya iaitu "Unfold to Higher Place" menampilkan artis daripada syarikat yang sama iaitu Gummy dan Perry.

T.O.P pula merupakan seorang rapper dengan nama pentas Tempo. Salah satu runut lagunya yang paling popular ketika itu ialah "Buckwild" bersama NBK Gray. T.O.P dan G-Dragon merupakan rakan baik sejak zaman persekolahan. Apabila pihak YG Entertainment ingin mencari ahli baru bagi membentuk sebuah kumpulan muzik, G-Dragon telah menelefon T.O.P bagi mencuba nasib di situ. Beberapa rakaman demo yang dihasilkan oleh mereka telah dihantar kepada Yang Hyun-suk. Walau bagaimanapun, T.O.P telah gagal dalam uji bakat yang diadakan di YG Entertainment kerana beliau mempunyai fizikal yang "gemuk" untuk memenuhi versi idealistik seorang idola. Enam bulan kemudian, beliau telah diambil semula selepas berjaya mengurangkan berat badannya sebanyak .

Seungri adalah seorang ketua kepada sebuah kumpulan penari tempatan di Gwangju. Beliau pertama kali muncul dalam siri televisyen realiti, Let's Cokeplay: Mnet Battle Shinhwa, sebuah rancangan di mana kumpulan muzik Shinhwa akan mencari bakat baru untuk membentuk "Shinhwa generasi kedua". Walau bagaimanapun, Seungri gagal dalam rancangan tersebut setelah tersingkir daripada 4 Terbaik. Beliau kemudiannya menyertai uji bakat di YG Entertainment dan diterima sebagai pelatih. Ketika di dalam siri Dokumentari Big Bang, beliau hampir tersingkir daripada program tersebut. Akhirnya, Seungri diberi peluang kedua serta bakat nyanyian dan tariannya berjaya menambat hati penerbit Hyun-suk.

Walaupun ibu bapanya membantah rancangannya untuk menjadi seorang penyanyi, Daesung masih meneruskannya dan akhirnya beliau diterima oleh pihak YG Entertainment selepas diuji bakat. Beliau kemudiaanya muncul dalam rancangan realiti mengenai dokumentari pembentukan Big Bang yang menampilkan enam orang ahli bersaing. Hyun-seung yang ketika itu menggunakan nama pentas So-1 telah terkeluar daripada program tersebut, dan Big Bang akhirnya muncul pertama kalinya pada 2006 dengan lima orang ahli.

Big Bang memulakan penampilan sulung mereka pada 19 Ogos 2006 di Arena Gimnastik, Taman Olimpik Seoul ketika Konsert Keluarga YG. Single pertama mereka iaitu "Bigbang" telah dilancarkan pada 29 Ogos 2006 dan ia mengandungi tiga buah lagu iaitu "We Belong Together" (Kita Milik Bersama) yang digandingkan dengan rakan satu syarikat, Park Bom, "Tangisan Si Lembap" (눈물뿐인 바보 Nunmulppunin Babo) dan lagu "This Love" (Cinta Ini) yang diadaptasi daripada lagu kumpulan rock dari Amerika Syarikat, Maroon 5 yang ditulis semula dan dipersembahkan oleh G-Dragon. Single tersebut berjaya dijual hampir 40,000 salinan.

Single kedua Big Bang iaitu "Big Bang is V.I.P" pula dilancarkan pada bulan September dan 32,000 salinan single terjual. Manakala, single ketiga pula iaitu "Bigbang 03" pula terjual hampir 40,000 salinan. Pada akhir Disember tahun yang sama, kumpulan muzik ini telah melancarkan album mini sulung mereka berjudul Bigbang Vol.1 – Since 2007 dan mengadakan konsert pertama mereka, The Real.

2007–2008: Menggapai kejayaan dan kemunculan di Jepun

Pada 8 Februari 2007, Big Bang melancarkan album konsert siaran langsung mereka, The First/Real Live Concert dimana album mereka itu telah terjual sebanyak 30 000 salinan pada akhir tahun 2007. Mereka kemudiannya memulakan jelajah mereka, Want You yang merentasi lima buah bandar raya di Korea Selatan iaitu Incheon, Daegu, Changwon, Jeonju dan Busan. Album mini mereka yang pertama, Always juga dilancarkan pada tahun tersebut yang menandakan beberapa perubahan dalam kumpulan muzik ini. Walaupun mereka pernah menulis dan mengarang beberapa buah lagu, kumpulan muzik ini telah mengambil keputusan untuk mengendalikan dan mengawal aliran yang lebih besar terhadap muzik mereka sendiri. G-Dragon telah menulis dan mengarang sebahagian besar lagu dalam album mini pertama ini termasuklah lagu "Penipuan" (거짓말, Geojitmal). Always menyaksikan pengenalan unsur elektronik dalam muzik kumpulan ini. Penerimaan tersebut cukup positif terutamanya lagu "Penipuan". Dilancarkan sebagai single utama, lagu itu menjadi lagu hit pertama mereka dan album Always itu sendiri telah terjual sebanyak 87,000 salinan.

Album mini kedua mereka, Hot Issue juga dilancarkan pada tahun yang sama dan album mini tersebut mengikuti kejayaan sebelumnya dan single utama dalam album ini, "Perpisahan Terakhir" (마지막 인사 Majimak Insa) telah mencapai kedudukan teratas dalam pelbagai carta termasuk Carta Juke-On dimana lagu ini telah dapat bertahan selama 8 minggu berturut-turut. Lagu tersebut juga memenangi Anugerah Muzik Digital Lagu Bulan Ini daripada Cyworld. Tiket bagi konsert mereka iaitu konsert Big Bang is Great dilaporkan telah habis terjual dalam masa 10 minit.

Ketika tahun 2007 menghampiri ke penghujungnya, ahli kumpulan Big Bang dilaporkan telah dimasukkan ke hospital kerana masalah keletihan yang akhirnya menyebabkan aktiviti-aktiviti mereka dihentikan. Ada laporan mengatakan disebabkan single dan album Big Bang mendapat permintaan yang tinggi, syarikat rakaman Big Bang telah mencetak dan mempakej semula single dan album mereka untuk pelancaran semula. Hasil daripada kejayaan jualan album mini mereka, akhirnya kumpulan muzik ini telah memenangi pelbagai anugerah antaranya "Kumpulan Muzik Lelaki Terbaik" dan "Lagu Tahun Ini" dalam Festival Muzik M.NET/KM. Mereka ini kemudiannya menerima anugerah "Artis Tahun Ini" daripada Anugerah Muzik Seoul Ke-7. Selain itu, Big Bang juga memperolehi ₩12 bilion (AS$10.6 juta) pada akhir tahun.

Kumpulan muzik ini kemudiannya meluaskan sayap mereka ke Jepun. Album mini berbahasa Jepun mereka yang pertama, For the World telah dilancarkan pada awal tahun 2008 dan mencatat kedudukan kesepuluh dalam carta Oricon dengan promosi yang kecil. Kumpulan ini juga mengadakan konsert dekat JCB Hall di Tokyo Dome City. Big Bang kemudiannya kembali ke Korea selepas promosi di Jepun tamat. Walaupun aktiviti berkumpulan mereka telah ditangguhkan kerana projek solo, album mini mereka yang ketiga, Stand Up berjaya dilancarkan. Menampilkan Daishi Dance dan kumpulan rock Korea, No Brain, album mini itu terjual lebih daripada 100,000 salinan. Lagu "Hari Demi Hari" (하루하루 Haru Haru) yang merupakan single utama mengungguli kedudukan teratas dalam beberapa carta dalam talian serta memegang tangga pertama selama enam minggu berturut-turut. Mengikuti kejayaan single utama itu, lagu lain turut berjaya menduduki tangga 20 teratas seperti "Syurga" (천국 Cheonguk) di tempat kedua, "Oh My Friend" (Oh Sahabatku) di kedudukan kesembilan, "Orang yang Baik" (착한사람 Chakhan Saram) di tangga ke-12 dan lagu "Lady" (Gadis) di tangga ke-16.

Sepanjang pelancaran material Korea mereka, Big Bang juga melancarkan lagu untuk versi Jepun, "Number 1" (Nombor 1) di mana lagu tersebut merupakan single utama dalam album studio dengan nama yang sama. Mereka mempersembahkan lagu itu di program radio dan rancangan televisyen. Album Number 1 itu akhirnya menduduki tempat ketiga dalam carta album harian Oricon Jepun. Album berbahasa Korea yang seterusnya, Remember juga dilancarkan pada tahun 2008 dengan single utama yang berjudul "Sinar Merah" (붉은노을 Byulkeun Noeul) dan lagu "Strong Baby" yang dinyanyikan secara solo oleh Seungri dijadikan sebagai single kedua. Album ini berjaya dijual sebanyak 200,000 salinan. Big Bang menerima anugerah "Artis Tahun Ini" yang kedua di Anugerah Muzik Mnet 2008.

2009–2011: Kolaborasi, pelancaran single Tonight dan MTV EMA

Pada tahun 2009, Big Bang telah berkolaborasi dengan kumpulan muzik 2NE1 yang merupakan kumpulan muzik wanita baharu ketika itu untuk lagu "Lollipop". Sebuah video muzik juga telah dihasilkan bagi mempromosikan lagu itu. Pada awalnya, lagu tersebut merupakan promosi untuk sebuah telefon bimbit tetapi lagu ini telah berada mencapai kedudukan pertama dalam pelbagai carta dalam talian.

Album studio pertama dalam bahasa Jepun untuk Big Bang yang bertajuk BIGBANG telah dilancarkan di bawah syarikat rakaman Universal Music pada Ogos 2009 di mana dua buah single iaitu "My Heaven" (Syurgaku) dan "Gara Gara GO!!" (ガラガラ GO!!) telah dipromosikan. Lagu "My Heaven" merupakan single asal daripada lagu berbahasa Korea iaitu "Syurga" (천국, Cheonguk) yang diterjemahkan ke bahasa Jepun dan ia disusun oleh penggubah dari Jepun, Daishi Dance. Lagu itu berjaya menduduki tempat ketiga dalam carta Oricon ketika penampilan sulungnya. Lagu "Gara Gara GO!!" pula di kedudukan kelima dan album bahasa Jepun ini telah naik ke tempat ketiga.

Selepas pulang ke Korea, mereka kembali bergerak solo. Pada 18 Ogos, G-Dragon telah melancarkan album penampilan pertamanya iaitu Heartbreaker. Manakala, Taeyang juga melancarkan dua single digital iaitu "Where U At?" (Dimana Kau) dan "Wedding Dress" (Gaun Pengantin). T.O.P pula berlakon dalam sebuah drama bersiri Iris dan memainkan watak sebagai seorang pembunuh bernama Vick. Mereka kemudiannya bergabung semula untuk merakam lagu "Koe o Kikasete" (声をきかせて, Mendengar Suaramu) untuk sebuah drama Jepun, Ohitorisama (おひとりさま, Seseorang). Lagu tersebut kemudiannya dilancarkan menjadi single dan menduduki tangga keempat.

Beberapa hari kemudian dalam bulan Januari 2010, Big Bang telah mengadakan konsert 2010 Big Bang Concert Big Show di Stadium Olimpik Seoul. Pada bulan seterusnya, mereka memulakan jelajah Electric Love mereka di Jepun. Walaupun tiada album rasmi direkodkan, beberapa single telah dikeluarkan pada tahun itu. Pelancaran lagu Lollipop Bhg. 2 pada bulan Februari yang merupakan lanjutan daripada lagu "Lollipop" digunakan untuk iklan promosi telefon "LG Cyon's Lollipop". Lagu ini telah memperoleh tempat teratas dalam carta digital.

Single mereka yang seterusnya, "Tell Me Goodbye" (Katakan Selamat Tinggal) dilancarkan dalam bahasa Jepun untuk sebuah drama Korea, Iris. Lagu tersebut memperolehi sambutan yang menggalakkan dan berjaya memenangi anugerah "Lagu Terbaik" dalam Anugerah Rakaman Jepun ke-52. Ketika musim Piala Dunia 2010, Big Bang telah melancarkan lagu "Shout of the Reds" (Sorakan Si Merah) bersama band rock Korea, Transfixion dan peluncur ais Kim Yu-na.

Untuk sebahagian besar tahun 2010, anggota kumpulan muzik ini telah mengadakan aktiviti solo mereka sendiri termasuklah pelancaran album kolaborasi GD & TOP oleh G-Dragon dan T.O.P. serta pelancaran album mini pertama Seungri, VVIP. Pada tahun itu juga Big Bang telah memenangi beberapa anugerah termasuklah anugerah "Lima Artis Baharu Terbaik" dan "Artis Terbaik" dalam Anugerah Cakera Emas Jepun Ke-24. Pada penghujung bulan Mei, mereka juga telah memenangi anugerah "Video Pop Terbaik" dan "Artis Baharu Terbaik" dalam Anugerah Muzik Video MTV Jepun 2010. Big Bang kemudiannya melancarkan single berbahasa Jepun yang bertajuk "Beautiful Hangover" (Mabuk Indah) pada 25 Ogos tahun yang sama.

Setelah hampir dua tahun "berpecah" sebagai sebuah kumpulan muzik, Big Bang kembali ke Korea Selatan dengan mengadakan konsert 2011 Big Show. Mereka juga telah melancarkan album mini baharu iaitu Tonight (juga dikenali sebagai BIGBANG MINI 4) di mana album mini ini telah menduduki tempat teratas dalam pelbagai carta muzik di Korea. Tonight juga merupakan album K-Pop pertama yang mencecah kedudukan 10 teratas dalam carta iTunes Amerika Syarikat serta satu-satunya album bukan dalam bahasa Inggeris yang pertama berada dalam kedudukan 100 teratas. Album mini turut menerima pesanan pra-jualan sebanyak 10,000 salinan di Cyworld, yang telah memecahkan rekod TVXQ yang menerima pesanan sebanyak 6,500 salinan pada tahun 2008. Dikatakan selepas 7 hari album ini dilancarkan, Big Bang telah menerima ₩7 bilion (AS$6.2 juta). Dalam masa seminggu, 100 000 salinan album mini tersebut telah terjual. Lagu utama daripada album mini tersebut, "Tonight" (Malam Ini) telah memperoleh tangga teratas dalam Carta Gaon.

Selepas promosi album mini Tonight selesai, Big Bang melancarkan album edisi khas dengan dua runut lagu baharu iaitu "Love Song" (Lagu Cinta) dan "Stupid Liar" (Penipu Bodoh). Lagu "Love Song" mendapat sambutan menggalakkan kerana video muzik lagu ini telah mencapai 2 juta tontonan dalam masa 2 hari di YouTube. Pada bulan Mei, kumpulan ini memulakan jelajah Love & Hope Tour. Selepas album edisi khas itu berjaya dilancarkan, Big Bang telah melancarkan album studio kedua mereka untuk versi bahasa Jepun iaitu BIGBANG 2 pada 11 Mei 2011. Mereka kemudiannya memperoleh pengiktirafan "Pensijilan Album Emas" setelah berjaya memperoleh jualan album melebihi 100 000 salinan.

Kejayaan kumpulan ini terus cemerlang apabila Big Bang telah berjaya memenangi kategori "Best Worldwide Act" Anugerah Muzik Eropah MTV 2011 (MTV EMA 2011) yang berlangsung di Belfast, Ireland Utara sebagai wakil dari Asia Pasifik kerana memperolehi lebih daripada 58 juta undian. Kehadiran kesemua lima orang ahli di anugerah tersebut menjadikan ia suatu kenangan kerana ia merupakan kemunculan kali pertama Daesung dan G-Dragon selepas pembabitan Daesung dalam satu kemalangan dan skandal penggunaan dadah oleh G-Dragon.

2012-2014: Alive, jelajah dunia yang pertama dan aktiviti solo

Bermula pada 20 Januari, YG Entertainment mula mengeluarkan maklumat mengenai kemunculan semula dan album mini baharu Big Bang melalui pelbagai teaser di blog rasmi YG-Life untuk album mini Big Bang yang kelima, ALIVE. Prapesanan untuk album mini tersebut berjaya mencecah sehingga 260,000 salinan dalam dua minggu. Single utamanya, "Blue" (Biru) mengungguli tempat pertama dalam pelbagai carta muzik utama tempatan setelah seminggu dilancarkan. Tambahan pula, video muzik "Blue" dan "Fantastic Baby" (Sayang Hebat) di YouTube berjaya menerima pingat emas dalam kategori "Video Terbaru Paling Popular" dan "Trend Seluruh Dunia".

Versi bahasa Jepun ALIVE dilancarkan pada 28 Mac dengan tiga runut lagu baru, "Ego", "Feeling" (Perasaan) dan runut bonus "Haru Haru" (Hari Demi Hari). Album tersebut terjual sebanyak 23,000 unit pada hari pertama ia dilancarkan dan menduduki tangga kedua dalam carta Oricon dan tangga teratas dalam Carta album iTunes di Jepun. Big Bang juga memperoleh anugerah "Tiga Album Terbaik" daripada Persatuan Industri Rakaman Jepun (RIAJ) hasil daripada jualan album Alive tersebut.

Selepas kemenangan di MTV EMA 2011, kumpulan muzik ini sekali lagi memperoleh satu lagi anugerah MTV iaitu Anugerah TRL 2012 dalam kategori "Peminat Terbaik" di mana mereka berjaya mengalahkan calon anugerah yang lain seperti Alessandra Amoroso, Avril Lavigne, Emma dan One Direction. Bagi tahun 2013, kesemua ahli Big Bang memulakan aktiviti solo mereka. Daesung telah melancarkan album sulung dalam bahasa Jepun iaitu D'scover pada 27 November 2013. Album tersebut terdiri daripada 12 buah lagu dimana 10 daripadanya adalah lagu asal daripada pelbagai seniman Jepun manakala dua buah lagu lagi adalah lagu solo beliau sendiri.

Versi Jepun Alive telah dikeluarkan pada 28 Mac dalam bentuk kedua-dua digital dan fizikal, dengan dua trek tambahan Jepun. Termasuk dengan salinan fizikal album mereka adalah bonus versi Jepun lagu hit mereka "Day by Day."  Ia menjual lebih 23,000 salinan pada hari pertama pelancaran dan memuncak pada nombor dua di dalam carta Oricon, akhirnya menjual lebih jumlah 200,000 salinan  dan disahkan emas oleh RIAJ. promosi Jepun bermula dengan persembahan di 2012 Springroove Festival bersama artis hip hop bahagian Amerika dan Jepun. Big Bang adalah artis Korea pertama yang akan dijemput bersama-sama dengan rakan dalam satu label 2NE1. Berikutan kejayaan kemunculan semula mereka, Big Bang mengeluarkan album edisi khas bertajuk Still Alive pada 3 Jun. Ia menampilkan empat trek baru termasuk dua trek baru Korea mereka bertajuk "Monster," serta rakaman semula dua trek tambahan dalam versi Jepun Alive, album yang dijual lebih 100,000 salinan dalam bulan pertama pelancaran. Monster edisi khas album Alive Jepun mereka juga telah dikeluarkan pada 20 Jun, selepas rakan sejawatannya dari Korea.

Kejayaan album edisi khas mereka meningkatkan lagi pengiktirafan global kumpulan itu, memuncak pada # 11 pada Billboard Social 50. Kumpulan itu melawat meluas sepanjang baki tahun ini, yang merangkumi beberapa buah negara dan wilayah: Jepun (Mei hingga Jun), China (Julai hingga Ogos), Asia Tenggara (September hingga Oktober) dan Amerika (November). Selepas melawat Amerika, kumpulan itu kembali ke Jepun untuk mereka "Special Final in Dome Tour," berhenti di beberapa stadium terbesar di Jepun termasuk Osaka Dome, Tokyo Dome dan Fukuoka Dome. Big Bang juga membuat persembahan di Hong Kong dan England pada Disember 2012. Satu konsert dijadual di London, England tetapi tarikh yang lain telah ditambah ke lawatan mereka kerana permintaan popular. Kumpulan itu berpendapat lawatan dengan konsert di Osaka pada pertengahan Januari bersama-sama dengan berkhidmat tiga malam di Arena Gimnastik Olimpik di Seoul pada bulan berikutnya. Pada 30 November 2012, Big Bang telah menerima sebanyak tiga anugerah pada Anugerah Muzik Asia Mnet ke-14, termasuk Kumpulan Lelaki Terbaik dan Artis Terbaik. G-Dragon turut menerima anugerah Solo Lelaki Terbaik pada majlis ini. Mereka juga menerima anugerah kategori Best Fan di Anugerah TRL Itali.

2015-kini: Kebangkitan, Made, jelajah dunia kedua dan ulangtahun ke-10

Pada tahun 2015, BigBang telah menjadi trending dan viral sepanjang 2015. Mereka menjadi trending di media sosial mahupun dunia. Muzik video Bang Bang Bang yang dirakamkan pada bulan 6 2015 telah ditonton sebanyak 100,358,149 juta. Lagu ini telah menjadikan memenangi Lagu Tahun Ini di Mnet Asia Music Awards 2015 (MAMA Awards) di Hong Kong, China dan muzik video Bae Bae yang dirakamkan pada bulan Mei 2015 telah ditonton sebanyak 54,610,325 juta memenangi Muzik Video Terbaik. Sepanjang 2015 Big Bang membuat konsert jelajah di seluruh dunia seperti Guangzhou, Beijing, Hong Kong, Shanghai, Dalian, Wuhan, Bangkok, Singapura, Malaysia, Manila, Jakarta, Shenzen, Nanjing, Chengdu, Chongqi dan Changsha cukup membuatkan BigBang memenangi anugerah World Wide. Di anugerah MAMA, BigBang juga memenangi Artis Tahun Ini. Ketika memberi ucapan semasa memenangi dua anugerah terbesar, G-Dragon memberi ucapan "Terima kasih diucapkan kepada semua kerana menjemput kami (Bigbang) di pentas anugerah MAMA. Mungkin kami akan muncul di pentas ini akan mengambil masa yang agak lama". Persoalannya adakah salah seorang ahli BigBang mungkin akan masuk Khidmat Negara?

Selepas terhenti selama tiga tahun, Big Bang membuat kemunculan semula mereka dengan mengeluarkan "single projek" untuk album mereka Made: "M", "A," "D" dan "E." Single pertama, "M" (Mei 2015), termasuk dua buah lagu "Loser" dan "Bae Bae", dengan bekas carta di No. 1 dan yang terakhir di No 2 pada carta Billboard's World Digital Songs, artis Korea kedua untuk berbuat demikian selepas rakan label Psy untuk lagu-lagu "Gangnam Style" dan "Gentleman". Di Anugerah Muzik Korea ke-13, "Bae Bae" memenangi Best Pop Song dan Song of the Year. Bulan berikutnya menyaksikan pelancaran "A" (Jun 2015). Dua lagunya, "Bang Bang Bang" dan "We Like 2 Party," juga menduduki kedudukan nombor satu dan dua dalam Carta Dunia Digital Billboard. Pada carta muzik video QQ Music, "Bang Bang Bang "dan" We Like 2 Party "yang menaiki No. 1 dan No 2, manakala "Loser" dan "Bae Bae" menduduki No. 3 dan 6.  Pada 25 Jun, projek khas melebihi 100 juta tontonan di YouTube. "Bang Bang Bang" kemudian memenangi International Song of The Summer di MTV Iggy. "D" (Julai 2015) yang mengandungi "If You" dan "Sober." Pada carta muzik video QQ Music, "Sober" mengambil kedudukan nombor satu, "Bang Bang Bang." (Kumpulan tidak mengeluarkan video muzik untuk "Jika Anda.") "Jika Anda" dan "Sober" mendarat di Carta Dunia Digital Billboard dengan "If You" pada nombor dua dan "Sober" pada nombor tiga. Pada bulan yang sama, Big Bang memecahkan 200 juta tontonan untuk muzik video "M", "A," dan "D". Ia diakhiri dengan "E" (Ogos 2015), dengan lagu "Zutter" (memaparkan subunit GD & TOP) dan "Let’s Not Fall In Love."  Mereka kemudiannya memulakan kerjaya di nombor satu di Carta Single Gaon serta memuncak pada nombor satu di carta Lagu Dunia Digital Billboard.  Jualan gabungan single telah terkumpul kepada lebih 13.3 juta salinan di seluruh Asia. Untuk mempromosikan single mereka, kumpulan itu memulakan pujian kritikal dan komersial yang berjaya MADE World Tour. Memulakan dengan dua persembahan di Seoul pada 25 dan 26 April, bantuan jelajah yang mengumpul 1.5 juta peminat di seluruh dunia, menjadikannya jelajah terbesar oleh mana-mana artis Korea. Pada akhir tahun ini, Big Bang memperoleh lebih 140.000.000.000 ₩ (USD $ 120 juta) pada 2015.

Walaupun kejayaan komersil single, tarikh keluaran album itu ditangguhkan untuk menambah lagu baru untuk album dan bagi kumpulan itu untuk berehat selepas empat bulan promosi. Di Anugerah Muzik Asia Mnet ke-17, Big Bang muncul sebagai salah seorang pemenang terbesar pada malam, memenangi empat anugerah termasuk Anugerah Artis ketiga. Big Bang terus menjelajah ke 2016, bermula dengan 2016 Big Bang MADE [VIP] Tour mereka, perlawanan pertama adalah pada bulan Mac di China, melawat lapan bandar-bandar dan bertemu 182,000 peminat, jelajah berkembang hingga Jun hingga September, untuk perjalanan sembilan lagi bandar-bandar di China dengan enam persembahan di Hong Kong dan Taiwan. Pada bulan April dan Mac, mereka mengembara ke Jepun untuk Fantastic Babys 2016 Lawatan, mengumpul 280,000 peminat. Bagi meraikan ulang tahun ke-10 pertama mereka, kumpulan itu juga mengumumkan bahawa mereka akan mengadakan konsert khas; konsert pertama akan berada di Jepun di Stadium Yanmar Nagai di Osaka pada 29 hingga 31 Julai dan dijangka menarik 165,000 peminat. Pada 1 Jun, mereka mengumumkan bahawa mereka akan mengeluarkan sebuah filem khas pada 30 Jun, filem ini akan mengikuti mereka melalui mereka Made World Tour 2015. Filem ini adalah salah satu daripada lima projek yang akan dikeluarkan oleh Big Bang sebagai sambutan ulang tahun ke-10. Projek kedua telah diumumkan pada 29 Jun hingga menjadi konsert ulang tahun ke-10 khas di Stadium Piala Dunia Seoul bawah nama 0.TO.10 dan yang akan diadakan pada 20 Ogos.